השעות העשירות מאוד של דוכס ברי

ספר השעות העשירות מאוד של דוכס ברי (בצרפתית: Très Riches Heures du Duc de Berry) הוא ספר שעות שהוכן עבור ז'אן, דוכס ברי בשנת 1410.

ספר מאויר זה, המשמש כלוח שנה, נחשב לאחד הספרים המאוירים החשובים ביותר שנכתבו במהלך המאה ה-15, אם לא החשוב שבהם. הספר כולל 416 עמודים, כאשר ב-131 מהם מיניאטורות (איורים צבעוניים) במלוא העמוד, ובעמודים רבים אחרים מופיעים איורים קטנים. בספר 300 אותיות ראשיות מעוטרות בסגנון הגותי.

העבודה על הספר נמשכה כשנה. בראשיתו אויר הספר על ידי האחים לימבור, ובהמשך אויר בהנחיית ברתלמי ואן אייק וז'אן קולומב.

כיום מוצג הספר במוזיאון קונדה בטירת שנטילי שבצרפת.

==היסטוריה==
עיקר האיורים צוירו בין השנים 1412–1416 על ידי האחים לימבור. לא ידוע מי כתב את הטקסט ואייר את האותיות. במותו של הדוכס, בשנת 1416, הפסיקו האחים לימבור את מלאכתם והשאירו את הספר בלתי כרוך. הספר עבר לידי אחיינו של הדוכס, רנה הראשון מנאפולי (רנה ד'אנז'ו), שביקש בשנות ה-40 של המאה ה-15 מאמן שכונה "אמן הצללים" (ככל הנראה ברתלמי ואן אייק) לסיים את הספר, אולם העבודה על הספר לא הושלמה. ארבעים שנה לאחר מכן, הורה שארל הראשון, דוכס סבויה לז'אן קולומב לסיים את הספר. קולומב עבד על סיום האיורים בין השנים 1485–1489.
בשל השוני הסגנוני בין המאיירים ניתן לשייך כל אחד מהאיורים למאיירים השונים. 

*ינואר: אמן החצר (אחד מהאחים לימבור)
*פברואר: האמן הכפרי (אחד מהאחים לימבור)
*מרץ: אמן החצר (רקע האיור); אמן הצללים (הדמויות)
*אפריל: אמן החצר
*מאי: אמן החצר
*יוני: האמן הכפרי
*יולי: האמן הכפרי
*אוגוסט: אמן החצר
*ספטמבר: האמן הכפרי (רקע); אמן הצללים (הדמויות)
*אוקטובר:אמן הצללים
*נובמבר: ז'אן קולומב
*דצמבר:אמן הצללים

<gallery>
תמונה:Folio 37v - The Baptism of Saint Augustine.jpg|הטבלת אוגוסטינוס הקדוש. 
תמונה:Folio 44v - The Nativity.jpg|לידת ישו
תמונה:Folio 79r - Pentecostes.jpg|חג השבועות
תמונה:Anatomical Man.jpg|האדם האנטומי/אסטרולוגי
</gallery>

==לוח השנה==
לוח השנה הוא לוח גנרי (לוח שאינו מיוחד לשנה מסוימת), אלא מציין את יום החודש בהם מתרחשים חגים דתיים נוצריים וימי קדושים. האיורים מתארים את העבודות החקלאיות הנעשות באותן חודשים, כאשר ברקע מתוארת אחת מטירותיו של הדוכס. מעל איורי החודשים מתואר גלגל המזלות.

<gallery>
תמונה:Les Très Riches Heures du duc de Berry Janvier.jpg|ינואר: בני ביתו של הדוכס מחליפים מתנות לכבוד השנה החדשה. הדוכס בימין התמונה, לובש גלימה כחולה.
תמונה:Les Très Riches Heures du duc de Berry février.jpg|פברואר: יום חורף. צמיתים מתחממים ליד האח. צמית אחר כורת עצי בעירה, ושלישי יוצא אל השוק.
תמונה:Les Très Riches Heures du duc de Berry mars.jpg|מרץ: זריעה בשדות. ברקע טירת לוזינאן - מגורי דוכס ברי.
תמונה:Les Très Riches Heures du duc de Berry avril.jpg|אפריל: חתונה. בני זוג מחליפים טבעות. ברקע טירת דה דורדן.
תמונה:Les Très Riches Heures du duc de Berry mai.jpg|מאי: אצילים צעירים רוכבים בתהלוכה. ברקע ה-קונסיירז'רי שבאיל דה לה סיטה בפריז.
תמונה:Les Très Riches Heures du duc de Berry juin.jpg|יוני: קציר. ברקע: טור דה נסל - מגורי הדוכס בפריז.
תמונה:Les Très Riches Heures du duc de Berry juillet.jpg|יולי: גז הצאן. ברקע שאטו דה קליין ליד פואטייה.
תמונה:Les Très Riches Heures du duc de Berry aout.jpg|אוגוסט: ציד עם בזים. ברקע - שאטו ד'טאמפ.
תמונה:Les Très Riches Heures du duc de Berry septembre.jpg|ספטמבר: בציר הענבים. ברקע שאטו דה סומו.
תמונה:Les Très Riches Heures du duc de Berry octobre.jpg|אוקטובר: חריש. ברקע - ארמון הלובר.
תמונה:Les Très Riches Heures du duc de Berry novembre.jpg|נובמבר: אסיף הבלוטים (מזון לחזירים).
תמונה:Les Très Riches Heures du duc de Berry décembre.jpg|דצמבר: ציד חזיר בר. ברקע - טירת ונסן.
</gallery>

==קישורים חיצוניים==

* [https://web.archive.org/web/20081008145424/http://www.christusrex.org/www2/berry/berry1.html ספר השעות]
*[https://web.archive.org/web/20041104052909/http://www.geocities.com/vienna/strasse/3356/janvier.htm הסבר על כל אחד ואחד מלוחות השנה]
*[https://web.archive.org/web/20160313115600/http://webmuseum.poboxes.info/wm/rh הסבר על ספר השעות באתר webmuseum]
* [http://employees.oneonta.edu/farberas/ARTH/arth214_folder/trh_alexander.html ג'ונתן אלכסנדר, עבודת הצמיתים בימי הביניים - דיון לאור ספר השעות]
* [https://web.archive.org/web/20060610070441/http://humanities.uchicago.edu/images/heures/heures.html תיאור לוחות השנה באתר אוניברסיטת שיקגו]

קטגוריה:ערכים שבהם תבנית בריטניקה אינה מתאימה
קטגוריה:כתבי יד מאוירים
קטגוריה:כלכלה, חברה ותרבות בימי הביניים
קטגוריה:ספרות ימי הביניים
קטגוריה:הלוח הגרגוריאני